open-index/open-wikipedia-markdown huggingface dataset:
Taavi Lehtinen

**Taavi Lehtinen** (15. helmikuuta 1858 Iitti – 28. joulukuuta 1933 Sortavala) oli suomalainen kunnallisneuvos, opettajaseminaarin lehtori ja päätoimittaja.

Lehtisen vanhemmat olivat talollinen Taavi Kaarlenpoika Lehtinen ja Maria Naapuri. Hän pääsi ylioppilaaksi 1881 Jyväskylän lyseosta ja valmistui Helsingin yliopistosta filosofian kandidaatiksi ja maisteriksi 1886.

Lehtinen toimi Sortavalan seminaarin historian ja suomen kielen lehtorina 1887–1921. Hän oli myös liike- ja lehtimies ja toimi Sortavalassa ilmestyneen Laatokka-lehden päätoimittajana 1888–1893 ja uudelleen 1922–1924. Lehtonen toimitti ja kustansi lisäksi Peltomies-nimistä maanviljelyslehteä 1892–1906. Lehtinen oli Sortavlaan kaupunginvaltuuston jäsenenä yli 40 vuotta ja sai kunnallisneuvoksen arvon. Hän oli myös presidentin valitsijamiehenä. 

Lehtinen perusti 1893 yhdessä muiden Sortavalan seminaarin lehtorien kanssa Itä-Karjalan Maanviljelysseuran ja oli sen johtokunnan jäsenenä ja ajoittain puheenjohtajana 30 vuoden ajan. Hän teki ehdotuksen ja laati suunnitelman kiertävän maamieskoulun perustamisesta Salmin kihlakuntaan. Vuonna 1906 Lehtinen perusti Sortavalaan sähkölaitoksen ja toimi sen johtajana. lehtinen myi laitoksen 1921 Sortavalan kaupungille. Lehtinen oli myös Sortavalan Telefooni Oy:n toimitusjohtaja. 

Taavi Lehtinen oli naimisissa vuodesta 1888 Agnes Amanda Poppiuksen kanssa.

## Teoksia
* *Muistiinpanoja Suomen kieliopista*. Sortavala 1901, 2. uus. painos 1916
* *Kirjanpidon ohjeita pienitilallisille*. Peltomiehen kirjasto 1. Peltomiehen toimitus, Sortavala 1903

## Suomennoksia
* Anders Adrian Branders : *Tietoja Suojärven pitäjästä* ; käsikirjoituksesta suom. T. L. Laatokka, Sortavala 1893 (Teos digitoituna Doriassa)
* Joseph Hocking : *Mar-Saban munkki* ; suomentanut T. L. Gust. Ronelius, Pori 1908

## Lähteet
Bob Hartley

**Robert "Bob" Hartley** (s. 7. syyskuuta 1960 Hawkesbury, Ontario) on kanadalainen jääkiekkovalmentaja. Hän valmentaa KHL-joukkue Avangard Omskia. Hartley on myös luotsannut Latvian jääkiekkomaajoukkuetta vuodesta 2016 asti.

NHL-tasolla Hartley on toiminut Colorado Avalanchen, Atlanta Thrashersin ja Calgary Flamesin valmentajana. Coloradon valmentajana hän myös voitti Stanley Cupin kaudella 2000-2001. ZSC Lionsin päävalmentajana Hartley toimi kaksi vuotta. Bob Hartley siirtyi valmentamaan Avangard Omskia, jossa saavutti ensi kertaa joukkueelleen Gagarin Cupin, kaudella 2020-2021.

## Saavutukset

* Calder Cup, 1997
* Stanley Cup, 2001
* NL:n mestaruus, 2012
* Jack Adams Award, 2015
* Gagarin Cup, 2021

## Yksityiselämä
Hartleylla on kaksi lasta, Kristine ja Steve.

## Lähteet

## Aiheesta muualla
* Elite Prospect
Taitoluistelun Ruotsin-mestaruuskilpailut

**Taitoluistelun Ruotsin-mestaruuskilpailut** ovat vuosittaiset Ruotsin kansalliset taitoluistelukilpailut. Ne pidettiin ensimmäisen kerran vuonna 1895 Tukholmassa, jolloin ohjelmassa oli ainoastaan miesten yksinluistelu, jonka voitti Ulrich Salchow. Taitoluistelun Ruotsin-mestaruuskilpailut 2019 järjestettiin joulukuussa 2018 Karlskronassa. Taitoluistelun Ruotsin-mestaruuskisoissa on nykyisin kaksi kategoriaa, seniorit ja juniorit. Kummassakin pidetään miesten-, naisten-, pari- ja jäätanssikilpailut.

## Lähteet
Taitoluistelun Suomen-mestaruuskilpailut

**Taitoluistelun Suomen-mestaruuskilpailut** ovat vuosittaiset Suomen Taitoluisteluliiton järjestämät Suomen kansalliset taitoluistelukilpailut. Miesten yksinluistelun Suomen-mestaruudesta kilpailtiin ensimmäisen kerran vuonna 1908, naisten yksinluistelun vuonna 1917, pariluistelun vuonna 1921 ja jäätanssin vuonna 1981. Taitoluistelun SM-kisoissa on mukana kolme kategoriaa: seniorit, juniorit sekä tulokkaat. Seniori- ja junioriluokissa pidetään miesten-, naisten-, pari- ja jäätanssikilpailut. Tulokasluokassa on ainoastaan miesten ja naisten kilpailut.

## Katso myös
* Luettelo taitoluistelun Suomen-mestareista

## Lähteet
Philcoxia bahiensis

***Philcoxia bahiensis*** on ratamokasvien (Plantaginaceae) heimoon kuuluva harvinainen kasvilaji. Lajia tavataan Brasiliassa, Bahian osavaltiossa. Brasilialainen Wilson Ganev havaitsi kasvin ensimmäisenä vuonna 1992.

Lajin kuvasivat tieteelle Raymond Merlyn Harven ja V. C. Souza.

## Lähteet
Kiimanevan Hautakankaan jätinkirkko

**Kiimanevan Hautakankaan jätinkirkko** on Keski-Pohjanmaalla Kokkolan Välikylässä sijaitseva pieni mahdollinen jätinkirkko.

## Sijainti
Jätinkirkko sijaitsee Kälviän taajamasta Ullavan taajamaan kulkevan seututien 757 lounaispuolella. Kohteeseen pääsee poikkeamalla tieltä Välikylässä lounaaseen kulkevalle metsäautotielle, jota ajetaan 6,8 kilometriä. Jätinkirkko sijaitsee 600 metriä tiestä etelään sijaitsevalla kangassaarekkeella. Saarekeen mäki kohoaa ympäristöstään loivasti ja jätinkirkko on sen huipulla.

## Jätinkirkko
Mäen huipulla sijaitsee päänkokoisista kivistä kasattu kivivalli, jonka leveys on 1,5–2,5 metriä. Se sisälle jäävä piha-alue on vain 6×3 metriä, joten jätinkirkko on pieni. Pisimmän kivivallin suunta on luode-kaakko-suuntainen. Kirkon itäreunassa on kaksi metriä leveä kuoppa ja kirkon kaakkoispäädyssä on toinen metrin levyinen kuoppa. Kirkon ympäristössä on lisää kuoppia.

## Tutkimuksia
Jätinkirkko on Antti Saaren löytämä 1993 ja sitä tarkasteli Lauri Skantsi inventoinnin yhteydessä 1999.

## Lähteet
### Viitteet
Rengasbarbi

**Rengasbarbi** (*Desmopuntius rhomboocellatus*) on särkien (Cyprinidae) heimoon kuuluva kalalaji.

## Ulkonäkö ja koko
Rengasbarbin suurin tavattu pituus on 8,8 senttimetriä.

## Elinympäristö ja levinneisyys
Rengasbarbi elää trooppisissa olosuhteissa. Lajia tavataan Aasiassa, Indonesiassa.

## Lähteet
Northlane

**Northlane** on australialainen metalcore-yhtye Sydneystä. Yhtye on julkaissut neljä studioalbumia, joista viides "Alien" julkaistiin 2. elokuuta 2019. Lisäksi yhtye on julkaissut kaksi EP:tä. Yhtye on erittäin suosittu kotimaassaan: sen viimeisistä kolmesta albumista kaikki ovat sijoittuneet Aria Chartsin albumilistan kärkikolmikkoon.

Yhtyeen nimi tulee Architectsin kappaleesta "North Lane".

Vuonna 2021 yhtye päätti yhteistyön levy-yhtiö UNFD:n kanssa, ja päätti jatkaa itsenäisenä musiikin tuottajana.

## Jäsenet
### Nykyiset
* Marcus Bridge − laulu (2014−
* Jon Deiley − soolokitara, ohjelmointi (2009−
* Josh Smith − rytmikitara (2009−
* Brendon Padjasek − bassokitara, taustalaulu (2018−
* Nic Pettersen − rummut (2010−

### Entiset
* Brandon Derby − rummut (2009)
* Mitchell Collier − rummut (2010)
* Simon Anderson − bassokitara (2009−2011)
* Adrian Fitipaldes − laulu (2009−2014)
* Alex Milovic − bassokitara (2009) ja (2011−2018)

### Aikajana

## Diskografia
### Albumit
* Discoveries (2011)
* Singularity (2013)
* Node (2015)
* Mesmer (2017)
* Alien (2019)
* Obsidian (2022)

### Livealbumit
* Analog Future (2018)
* Live at the Roundhouse (2020)

### EP:t
* Hollow Existence (2010)
* Equinox (2016)
* 5g (2021)
* 2D (2021)

### Singlet
* Worldeater (2012)
* Quantum Flux (2013)
* Masquerade (2013)
* Rot (2014)
* Obelisk (2015)
* Impulse (2015)
* Weightless (2016)
* Intuition (2017)
* Mesmer (2017)
* Citizen (2017)
* Vultures (2018)
* Bloodline (2019)
* Talking Heads (2019)
* Eclipse (2019)
* Enemy of the Night (2020)
* Clockwork (2021)
* Echo Chamber (2021)
* Plenty (2022)
* Carbonized (2022)

## Lähteet
Tarare

**Tarare** on kunta Ranskassa Rhônen departementissa Auvergne-Rhône-Alpesin alueella. Se sijaitsee noin 45 kilometriä Lyonin kaupungista luoteeseen.

Tarare oli huomattava tekstiiliteollisuuskaupunki jo 1700-luvulla. Siellä valmistettiin erityisesti musliineja. Myöhemmin 1900-luvulla alkoi verhojen valmistus sekä uutena innovaationa Taraflex-urheilulattiat. Urheilulattioita valmistava yritys Gerflor on kunnan suurin työllistäjä.


Tiedosto:Tarare_(centre-ville).JPG|Kaupungin keskustaa
Tiedosto:Pose_Taraflex_Handball_25.jpg|Taraflex käsipallokenttä


## Tunnettuja kuntalaisia
* Abbé Pierre (1912-2007), pappi ja Emmaus-liikkeen perustaja, perhe oli kotoisin Tararesta
* Corentin Tolisso (s. 1994), jalkapalloilija

## Lähteet

## Aiheesta muualla
Sokkopaarma

**Sokkopaarma** eli **jäännesokkopaarma** (*Chrysops relictus*) on paarmojen (Tabanidae) heimoon kuuluva hyönteislaji. Sitä tavataan Suomessa kesäkuusta syyskuuhun. Sokkopaarmat elävät kosteissa metsissä, niityillä, soilla sekä vesistöillä. Sokkopaarmanaaraat saalistavat ihmisverta sen sisältämän valkuaisaineen vuoksi. Ne tarvitsevat valkuaista kehittääkseen munansa. Munat munitaan kasvistoon lähelle veden pintaa. Lajin koiraat imevät kukkien mettä. Sokkopaarman pituus on 8–12 millimetriä.

Sokkopaarman tunnistaa tummakirjauksisista siivistä, jotka levossa takaviistoon suunnattuina muodostavat yhdessä takaruumiin kanssa miltei tasasivuisen kolmion. Nimestään huolimatta sokkopaarma ei ole sokea.

## Lähteet

## Aiheesta muualla
*Chrysops relictus, Twin-lobed deerfly 
* UniProt: Taxonomy - ''Chrysops relictus'' 
* University of Michigan, Animal Diversity Web (ADW): ''Chrysops relictus'' 
*PheroBase: Semiochemicals of ''Chrysops relictus'' 
*Insects.fi: Chrysops relictus (kuvia)
Taitouinti kesäolympialaisissa 2020

**[[Taitouinti|Taitouinnissa]]** kilpailtiin **[[kesäolympialaiset 2020|Tokion 2020 kesäolympialaisissa]]** 10. kertaa. Parikilpailu käytiin 2.–4. elokuuta ja joukkuekilpailu 6. ja 7. elokuuta. Kilpailut käytiin Tokyo Aquatics Centressä. Venäjän olympiakomitea voitti kummatkin kilpailut.

## Mitaliyhteenveto

## Mitalitaulukko

## Lähteet
Culiseta longiareolata

**Culiseta longiareolata** on hyttysten (Culicidae) heimoon kuuluva hyönteislaji. 

## Levinneisyys
Lajia tavataan Afganistanista, Albaniasta, Algeriasta, Azerbaidžanista, Botswanasta, Bulgariasta, Kroatiasta, Kyproksesta, Djiboutista, Egyptistä, Eritreasta, Etiopiasta, Ranskasta, Saksasta, Kreikasta, Unkarista, Intiasta, Iranista, Irakista, Israelista, Italiasta, Jordaniasta, Libanonista, Lesothosta, Pohjois-Makedoniasta, Maltasta, Mauritaniasta, Moldovasta, Marokosta, Namibiasta, Pakistanista, Portugalista, Romaniasta, Venäjältä, Saudi-Arabiasta, Slovakiasta, Sloveniasta, Somaliasta, Etelä-Afrikasta, Espanjasta, Sudanista, Etelä-Sudanista, Sveitsistä, Syyriasta, Tadžikistanista, Tunisiasta, Turkista, Ukrainasta, Isosta-Britanniasta, Jemenistä, Serbiasta sekä Montenegrosta.

## Lähteet
Isokevättähti

**Isokevättähti** (*Scilla luciliae*) on parsakasvien heimoon kuuluvan kevättähtien suvun monivuotinen sipulikasvi. Se on kotoisin Lounais-Turkin vuoristoista jossa se kukkii aikaisin keväällä.

## Ulkonäkö
### Sipuli, varret ja lehdet
Isonkevättähden sipuli on pieni, munanmuotoinen ja väriltään violetti. Kukkavanan pituus on 5–15 senttimetriä. Se kasvattaa tyvestä kaksi tasaisen suikeaa 7–20 senttimetriä pitkää lehteä. Lehtilaita on ehyt, sen poikkileikkaus on kourumainen ja kärki joskus kipristynyt.

### Kukat ja hedelmä
Isokevättähti kukkii huhti-toukokuussa. Sen kukka on 10–25 millimetriä halkaisijaltaan. Sen terälehdet ovat tyvestä yhdislehtiset noin 3 millimetrin pituudelta. Teriön väri on sinertävä tai sininen, keskeltä valkoinen ja väri tummenee reunoja kohti muuttuen sinertäväksi. Kukissa on kuusi hedettä, joissa on valkoiset palhot ja keltaiset ponnet. Emiö on yhdislehtinen, siinä on yksi vartalo kolme luottia.

Hedelmä on 8–10 millimetriä pitkä kota, jossa on kolme lohkoa.

## Kasvupaikat ja levinneisyys
Isokevättähti on kotoisin Lounais-Turkin vuoristoista, jossa se kukkii aikaisin keväällä, kun lumet sulavat. Suomessa sitä kasvatetaan pihoissa, puistoissa, puutarhoissa, pensasaitojen vierillä sekä lehtimetsissä koristekasvina. Sitä löytyy myös joskus harvoin karkulaisena.

## Lähteet

## Aiheesta muualla

* 
* 
*
Etelä-Carolinan provinssi

**Etelä-Carolinan provinssi** () oli  Ison-Britannian kuniningaskunnan siirtokunta Pohjois-Amerikassa vuodesta 1712 vuoteen 1776, jolloin se ja kaksitoista muuta brittiläistä siirtokuntaa julistautuivat itsenäisiksi, perustaen Yhdysvallat. Etelä-Carolinasta tuli tämän jälkeen osavaltio.

## Lähteet
Uimahypyt kesäolympialaisissa 2020

**[[Uimahypyt|Uimahypyissä]]** kilpailtiin  **[[kesäolympialaiset 2020|Tokion 2020 kesäolympialaisissa]]** 27. kertaa. Kilpailut käytiin 25. heinäkuuta – 7. elokuuta. Kilpailut käytiin Tokyo Aquatics Centressä. Sekä naisille että miehille oli neljä kilpailutapahtumaa: 3 metrin ponnahduslaudan ja 10 metrin kerroshyppyjen yksilö- ja parikilpailut. 

Menestynein maa oli Kiina, jonka urheilijat saavuttivat 12 mitalia ja voittivat seitsemän kahdeksasta kilpailusta. He saavuttivat kaksoisvoiton neljässä kilpailussa eli kaikissa niissä, joissa samasta valtiosta sai olla kaksi kilpailijaa. Myös Iso-Britannia saavutti yhden kultamitalin.

## Aikataulu
Lähde:

## Mitaliyhteenveto

### Miehet

### Naiset

## Mitalitaulukko

## Lähteet
Loputon sota

**Loputon sota** () on Joe Haldemanin science fiction -romaani vuodelta 1974, joka kertoo ihmisten ja tauruslaisten sodasta.

Kirja on voittanut Nebula-, Hugo-, ja Locus-palkinnot.

Kuten Robert Heinleinin *[[Starship Troopers]]* kirja kertoo sodasta, sotilaista ja syistä miksi ihmiset katsovat ne tarpeelliseksi. Haldeman on kertonut saaneensa vaikutteita *Starship Troopersista*, mutta kirjoittaneensa kirjan vastineeksi kokemuksistaan Vietnamin sodassa. Yhtäläisyyksistä huolimatta Haldeman ja Heinlein olivat eri mieltä joistakin asioista.

## Lähteet

## Aiheesta muualla
* ''Loputon sota'' Internet Speculative Fiction Database -sivustolla
Sotatieteisfiktio

**Sotatieteisfiktio** on science fictionin eli tieteisfiktion ja sotakirjallisuuden alalaji, joka keskittyy sodan kuvaamiseen ja usein yksittäisen sotilaan näkökulmasta. Lajityypissä ei ole vain taisteluita vaan myös tutkitaan mitä elämään sodan keskellä liittyy ja mitä se tekee henkilön mielelle. Lajityyppiin voi kuulua myös ajankohtaisten tapahtumien ja politiikan kommentointi. Lajityypissä esiintyy vaikutteita avaruusoopperasta.

Tulevaisuuden sodan kuvaaminen on syntynyt varhain spekulatiivisessa fiktiossa kuten George T. Chesneyn *[[The Battle of Dorking]]* (1871).
Esimerkkejä lajityypistä ovat *[[Starship Troopers]]* (1959) ja *[[Maailmojen sota]]* (1898).

Lajityyppiä esiintyy kirjoissa, elokuvissa ja videopeleissä.

## Lähteet
Lars Gathenhielm

**Lars Gathenhielm** (30. marraskuuta 1689 – 25. huhtikuuta 1718) oli ruotsalainen kaapparikapteeni Suuren Pohjan sodan ajalta. Hän loi mittavan omaisuuden kaappaustoiminnalla Pohjanmerellä.

## Lähteet
A Haunted House 2

**A Haunted House 2** on Michael Tiddesin ohjaama kauhuelokuvia parodisoiva komediaelokuva. Elokuvan pääosan esittää Marlon Wayans, joka oli myös mukana elokuvan käsikirjoittamisessa ja tuottamisessa kuten ensimmäisessä osassa. Elokuva parodisoi enimmäkseen elokuvia ''Paranormal Activity 4'', *[[Kirottu (elokuva)|Kirottu]]*, ''Riivattu'' ja *[[Sinister]]*. Entinen WWE-painija Mark Henry näyttelee myös sivuroolin elokuvassa.

## Näyttelijät

## Lähteet
Saint-Laurent-de-Chamousset

**Saint-Laurent-de-Chamousset** on kunta Ranskassa Rhônen departementissa Auvergne-Rhône-Alpesin alueella. Se sijaitsee noin 50 kilometriä Lyonin kaupungista länteen.

Kylässä oleva linna *Château de Chamousset* tunnetaan Ranskan kuningas Frans I:n vierailusta linnaan vuonna 1533.

## Lähteet

## Aiheesta muualla
Sainte-Foy-l’Argentière

**Sainte-Foy-l’Argentière** on kunta Ranskassa Rhônen departementissa Auvergne-Rhône-Alpesin alueella. Se sijaitsee noin 40 kilometriä Lyonin kaupungista länteen.

Kunnan nähtävyyksiä on 1400-luvulta peräisin oleva linna. Sitä on useasti laajennettu, ja sillä on ollut useita omistajia. Linna on kuulunut vuodesta 1771 lähtien Fenoylin suvulle, ja se tunnetaankin nykyään nimellä Markiisi de Fenoylin linna (*Château du marquis de Fenoyl*).

## Lähteet

## Aiheesta muualla
Overwatch League

**Overwatch League** (**OWL**) on elektronisen urheilun ammattilaissarja Blizzard Entertainmentin kehittämälle videopelille *[[Overwatch]]*. OWL julkistettiin vuonna 2016 ja sen ensimmäinen kausi järjestettiin vuonna 2018. Sarjassa pelataan runkosarja ja pudotuspelit.

## Sarjajärjestelmä
Overwatch Leaguen omistaa Blizzard Entertainment ja sitä hallinnoi Major League Gaming -organisaatio, jonka omistaa Blizzardin emoyhtiö Activision Blizzard. Overwatch Leaguen sarjajärjestelmä on samankaltainen muiden pohjoisamerikkalaisten urheilusarjojen kanssa: joukkueet pelaavat toisiaan vastaan runkosarjassa ja tavoittelevat paikkoja pudotuspeleissä, toisin kuin useissa muissa e-urheilusarjoissa, joissa huonoimmat joukkueet putoavat alasarjoihin. Sarja koostuu yhteensä 20 joukkueesta, jotka on jaettu kahteen divisioonaan.

Kausi koostuu runkosarjasta ja pudotuspeleistä, jotka määrittävät kunkin kauden mestarijoukkueen. Kahden ensimmäisen kauden aikana kausi jaettiin neljään osaan. Jokainen runkosarjan vaihe kesti viisi viikkoa, joista kolme ensimmäistä viikkoa päättyvät lyhyisiin pudotuspelijaksoihin, joissa määritetään kunkin vaiheen mestari. Vuoden 2020 kaudella suunnitelmissa oli pelata koko runkosarja putkeen ympäri maailmaa pelattavista koti- ja vieraspeleistä johtuen. Koronaviruspandemian takia kotiottelut kuitenkin peruttiin maaliskuussa 2020 ja liigassa siirryttiin netin kautta pelattaviin otteluihin.

Joukkueet pelaavat 28 ottelua runkosarjassa sekä oman divisioonansa että sen ulkopuolella olevia joukkueita vastaan. Runkosarjan jälkeiset pudotupelit käyttävät joukkueiden kaikkien vaiheiden kokonaissijoituksia. Molempien divisioonien paras joukkue ja tietty määrä parhaiten sijoittuneita joukkueita etenevät pudotuspeleihin. Lisäksi tarjolla on villin kortin paikkoja pudotuspeleihin. Tämän lisäksi pelataan tähdistöottelu kahden divisioonan kesken, jonka pelaajat valitaan sarjan edustajien ja kannattajien äänestyksellä.

Joukkueet saavat palkintorahaa riippuen sijoituksestaan runkosarjassa ja pudotuspeleissä. Ensimmäisellä kaudella jaossa oli 3,5 miljoonaa dollaria, josta 1 miljoona annettiin pudotuspelien voittajajoukkueelle. Toisella ja kolmannella kaudella palkintosumma oli yhteensä 5 miljoonaa dollaria.

## Joukkueet

## Lähteet

## Aiheesta muualla
* Virallinen sivusto
Saint-Priest-en-Jarez

**Saint-Priest-en-Jarez** on kunta Keski-Ranskassa Loirein departementissa Auvergne-Rhône-Alpesin alueella. Se on Saint-Étiennen esikaupunki.

Saint-Étiennen metropolin nykytaiteen museo (*Musée d'Art moderne et contemporain de Saint-Étienne Métropole*) sijaitsee Saint-Priest-in-Jarez’ssa.

## Tunnettuja kuntalaisia
* Pierre Gagnaire (s. 1950), palkittu keittiömestari, kaupungissa on hänen isänsä ravintola *Le Clos Fleuri*.

## Lähteet

## Aiheesta muualla
Amblyrhynchichthys micracanthus

**Amblyrhynchichthys micracanthus** on karppien heimoon (Cyprinidae) kuuluva kaakkoisaasialainen makean veden kalalaji. Se on toinen kahdesta sukunsa lajista, ja kuvattiin tieteellisesti vuonna 2004.

*Amblyrhynchichthys micracanthus* on jokikala joka kasvaa korkeintaan 20 senttimetrin mittaiseksi.

## Lähteet
Atlanta Reign

**Atlanta Reign** on yhdysvaltalainen elektronisen urheilun Overwatch-ammattilaisjoukkue, joka kilpailee Overwatch Leaguen (OWL) Atlantin divisioonassa. Seura perustettiin elokuussa 2018 ja se on kotoisin Atlantasta, Georgiasta. Se pelasi ensimmäisen OWL-kautensa vuonna 2019.

## Historia
Elokuussa 2018 ilmoitettiin, että Atlanta Esports Ventures (Cox Enterprisesin ja Province Inc.:n yhteishanke) oli ostanut yhden Activision Blizzardin tarjoamista laajennuspaikoista Overwatch Leagueen. Syyskuussa 2019 Atlanta ilmoitti hankkineensa päävalmentajakseen San Francisco Shockin entisen päävalmentaja Brad ”Sephy” Rajanin. 28. lokakuuta 2018 Atlanta ilmoitti täyden pelaajakokoonpanonsa, joka ei sisältänyt yhtään aiemmin sarjassa pelanneita pelaajia, vaan kokoonpanon kaikki jäsenet tulivat alemmasta Overwatch Contenders -sarjasta.

Atlanta pelasi ensimmäisen runkosarjaottelunsa OWL:ssä 15. helmikuuta 2019 Florida Mayhemiä vastaan, voittaen puhtaasti 4–0. Atlanta eteni esikoiskautensa ensimmäisen runkosarjavaiheen pudotuspeleihin, mutta hävisi puolivälierissä Philadelphia Fusionille. Ensimmäisen vaiheen pudotuspelien jälkeen DPS/Tank -pelaaja Daniel ”Dafran” Francesca ilmoitti vetäytyvänsä joukkueesta. Seuraavalla viikolla Atlanta hankki Support-pelaaja Daniel ”FunnyAstro” Hathawayn kaksisuuntaisella sopimuksella, DPS-pelaaja Andrej ”babybay” Francistyn vaihtokaupassa San Francisco Shockista, ja Off-Tank -pelaaja Nathan ”frd” Goebelin Los Angeles Gladiatorsin akatemiajoukkue Gladiators Legionista.

## Lähteet

## Aiheesta muualla
* Virallinen sivusto
Saint-Just-Saint-Rambert

**Saint-Just-Saint-Rambert** on kunta Keski-Ranskassa Loirein departementissa Auvergne-Rhône-Alpesin alueella. Se sijaitsee noin 18 kilometriä Saint-Étiennestä luoteeseen Loirejoen varrella. Loire on padottu hieman alempana, joten jokea tällä kohtaa kutsutaan Grangentin järveksi (*Lac de Grangent*).

Kunta muodostettiin vuonna 1973 kun kaksi kuntaa Saint-Just-sur-Loire ja Saint-Rambert-sur-Loire yhdistyivät. Molemmilla kunnilla oli rikas historia. Saint-Rambert oli tunnettu jokialuksistaan, joilla kuljetettiin hiiltä ja muita tuotteita. Saint-Just oli tunnettu vesikuljetusten lisäksi lasinvalmistuksesta ja metallurgiasta.

Kaupungissa on useita historiallisia monumentteja, kuten 1000-luvulta peräisin oleva Saint-Andrén kirkko, portti *Porte de franchise* sekä 1100-luvulta oleva saareen rakennettu linna *Château de Grangent*. Lisäksi Saint-Just-Saint-Rambertissa on myös sivilisaatioiden museo (*Musée des civilisations*).


Tiedosto:Église_Saint_André_(Saint_Rambert)-Clocher_et_Tour_du_Prieuré.jpg|Saint-Andrén kirkko
Tiedosto:Saint-Rambert-Porte_de_franchise_E.jpg|Porte de franchise
Tiedosto:Grangent-castle.jpg|Château de Grangent
Tiedosto:Musée_des_Civilisations_de_Saint-Just-Saint-Rambert.jpg|Musée des civilisations


## Lähteet

## Aiheesta muualla
Andrés Muschietti

**Andrés "Andy" Muschietti** (s. 26. elokuuta 1973) on argentiinalainen elokuvaohjaaja ja -käsikirjoittaja. Hänen tunnetuimmat elokuvansa ovat ''Mama'' ja ''Se''. 

Muschiettin sisko Barbara Muschietti on myös elokuvakäsikirjoittaja ja -tuottaja, ja on myös ollut mukana edellä mainittujen elokuvien tekemisessä.

Muschietti esitetään elokuvien alku ja -lopputeksteissä nimellä "Andy Muschietti".

## Filmografia

### Televisiosarjat

## Aiheesta muualla
*
Mark Esper

**Mark Thomas Esper** (s. 26. huhtikuuta 1964 Uniontown, Pennsylvania, Yhdysvallat) on yhdysvaltalainen virkamies, lobbaaja ja entinen sotilas. Hän toimi Donald Trumpin nimittämänä Yhdysvaltojen 27. puolustusministerinä 23. heinäkuuta 2019 – 9. marraskuuta 2020. Hänet korvasi Yhdysvaltojen terrorisminvastaisen keskuksen johtaja Christopher C. Miller.

## Lähteet

## Aiheesta muualla
Aaltomureena

**Aaltomureena** (*Gymnothorax undulatus*) on murtoveden mureenalaji, jota tavataan Tyynessämeressä jopa 110 metrin syvyydessä.

Aaltomureenaa tavataan myös Punaisellamerellä. Se voi kasvaa jopa 150 senttimetrin mittaiseksi. Laji kuvattiin tieteelle vuonna 1803.

## Lähteet

## Aiheesta muualla
*ITIS: Gymnothorax undulatus
Amblyrhynchichthys truncatus

**Amblyrhynchichthys truncatus** on karppien heimoon (Cyprinidae) kuuluva makean veden kalalaji. Se on laajalle levinnyt  Kaakkois-Aasiassa. Kala on tyypillisesti noin 30 senttimetrin mittainen, enintään 40 senttimetrin.

## Lähteet
Níkos Mílas

**Nikólaos ”Níkos” Mílas** (, 1928 Ateena – 22. heinäkuuta 2019 Néa Smýrni) oli kreikkalainen koripalloilija ja koripallovalmentaja.

Mílas kuului Kreikan miesten maajoukkueen kokoonpanoon Helsingin kesäolympialaisissa 1952, missä maa jäi karsintaotteluihin, ja EM-kilpailuissa Egyptissä 1949 sekä Ranskassa 1951. Egyptissä Kreikka voitti pronssia ja Ranskassa maa sijoittui kahdeksanneksi.

Seuratasolla Mílas edusti pelaajana Panathinaikosia jossa voitti Kreikan mestaruuden vuosina 1950, 1951 ja 1954. Pelaajauransa jälkeen Mílas toimi valmentajana voittaen Panathinaikosissa kaksi Kreikan mestaruutta lisää sekä AEK:ssa, jonka hän johdatti kahteen maan mestaruuteen ja Euroopan cup-voittajien cupin mestaruuteen vuonna 1968. Mílas kuoli kotonaan Néa Smýrnissä 91-vuotiaana 22. heinäkuuta 2019.

## Lähteet
* Profiili basket.gr 
* Nikolaos Milas Bio, Stats and Results Olympics at Sports-Reference.com 

### Viitteet

## Aiheesta muualla
* Profiili FIBA Archive
Yksi lensi yli käenpesän (romaani)

**Yksi lensi yli käenpesän** (, 1962) on amerikkalaisen Ken Keseyn romaani, joka sijoittuu mielisairaalaympäristöön. Teosta on pidetty maailman vaikutusvaltaisimpana mielisairaalasatiirina. Sen pohjalta tunnetaan myös Miloš Formanin ohjaama samanniminen elokuva.

## Lähteet
Hans Lagerqvist

**Hans Ture Lennart Lagerqvist** (28. huhtikuuta 1940 Göteborg – 22. heinäkuuta 2019 Spånga) oli ruotsalainen seiväshyppääjä. Hän saavutti hopeaa sisäratojen Euroopan-mestaruuskilpailuissa 1972.

## Lähteet

## Aiheesta muualla

* Hans Lagerqvist Ruotsin Olympiakomitea
Uinti kesäolympialaisissa 2020

**[[Uinti|Uinnissa]]** kilpailtiin **[[kesäolympialaiset 2020|Tokion 2020 kesäolympialaisissa]]** 29:tta kertaa. Kilpailut käytiin 24. heinäkuuta – 5. elokuuta. Suurin osa lajitapahtumista järjestettiin Tokyo Aquatics Centressä: avovesiuinti järjestetään Odaiba Marine Parkissa. Tokiossa kilpailtiin kolmessa uudessa lajissa, kun olympialaisiin lisättiin 4&nbsp;×&nbsp;100 metrin sekaviestikilpailu, jossa kaksi kilpailijaa on naisia ja kaksi miehiä, sekä miehille 800 metrin ja naisille 1&nbsp;500 metrin vapaauintikilpailut.

Menestynein maa oli Yhdysvallat, jonka uimarit saavuttivat 30 mitalia, joista 11 kultaa. Toiseksi paras maa oli Australia 21 mitalilla ja yhdeksällä kullalla. Menestynein urheilija oli Yhdysvaltain Caeleb Dressel, joka saavutti viisi kultaa. Australialainen Emma McKeon voitti seitsemän mitalia, joista neljä kultaa.

## Karsinnat

Yhdestä maasta sai osallistua korkeintaan kaksi uimaria yhteen lajiin pois lukien viestikilpailut, joihin rajoitus oli yksi joukkue maata kohden. Yhteensä maasta sai osallistua 28 urheilijaa. Yhteensä 878 urheilijaa osallistui olympialaisiin. Kaikki urheilijat, jotka rikkoivat A-rajan, pääsivät olympialaisiin maarajoitus huomioiden. Jos kaikki paikat eivät täytyneet, FINA kutsui B-rajojen rikkojia olympialaisiin. Kutsut jaettiin FINA:n rankingin perusteella. Ranking tarkastettiin 27. kesäkuuta 2021. Viesteihin pääsi 12 parasta joukkuetta vuoden 2019 MM–kilpailuista. Loput neljä viestijoukkuetta valittiin aikojen perusteella. Ajat sai tehdä 1. maaliskuuta 2019 – 27. kesäkuuta 2021.

## Aikataulu
Lähde:

### Miehet

### Naiset

### Seka

## Lajit ja mitalistit
### Miehet

### Naiset

### Sekajoukkue

## Mitalitaulukko

## Lähteet
George Bush Center for Intelligence

**George Bush Center for Intelligence** on Yhdysvaltain keskustiedustelupalvelun (CIA) päämaja, joka sijaitsee Virginian Langleyssä, lähellä liittovaltion pääkaupunkia Washington DC:tä. Rakennuskompleksi on nimetty vuosina 1976–1977 na toimineen George H. W. Bushin mukaan.

Rakennuskompleksi koostuu vuonna 1961 valmistuneesta alkuperäisestä päämajasta (*Original Headquarters Building*) ja vuonna 1991 valmistuneesta uudesta päämajasta (*New Headquarters Building*).

## Lähteet

## Aiheesta muualla
Kirkkoharjun jätinkirkko

**Kirkkoharjun jätinkirkko** on Keski-Pohjanmaalla Kokkolan Kälviässä sijaitseva ihmisen tekemä kiveys, joka voi olla jätinkirkko.

## Sijainti
Kohde sijaitsee Kälviän Hillillä Pertunhuhdassa, Kälviänjoen ja seututien 757 välissä, yli 100 metriä tiestä pohjoiseen. Kohde sijaitsee kivikkoisella mäellä ja sen pohjoispuolelta kulkee metsätie.

## Jätinkirkko
Jätinkirkoksi otaksuttu rakenne muodostuu neljästä kivivallista. Vallita ovat 2–3 metriä leveitä ja niiden pituudet ovat 8–18 metriä. On edelleen tutkimatta, muodostaako rakennelma jätinkirkon. Se on osittain tuhoutunut metsän äestyksessä.

Marianna Ridderstad ilmoitti jätinkirkon mitoiksi 60–30 metriä ja hänen taulukossaan jätinkirkossa olisi kolminkertaiset vallit. Vallien sivu osoittaa 22° pohjoissuunnasta kohti luodetta.

## Ympäristö
Samalla mäelle tunnetaan kolme kiviröykkiötä, joiden läpimitat ovat 3–7 metriä. Ne on ajoitettu, samoin kuin vallitikin, kivikauden lopulle tai pronssikaudelle. Paikalta on löydetty kvartsi-iskoksia, jotka viittaavat asuinpaikan olemassaoloon. Iskoslöydöt ovat vallien sisäpuolelta.

Ridderstad on huomannut alueella pystyyn nostetun kiven, jonka muoto on kolmiomainen.

## Tutkimuksia
Kohdetta on katsastettu inventoinnissa vuonna 1981 (Hannu Kotivuori ja Jyri Saukkonen) ja tarkastuksessa vuonna 1989 (Mirja Miettinen), jolloin löydettiin merkkejä asuinpaikasta.

## Lähteet
### Viitteet
Emil Leino (taidemaalari)

**Johan Emil Leino** (7. lokakuuta 1898 Helsinki – 2. heinäkuuta 1929) oli suomalainen taidemaalari.

Leino opiskeli Taideteollisen keskuskoulun iltakursseilla 1914–1918 ja Suomen Taideyhdistyksen piirustuskoulussa 1919–1924. Hänen taiteilijan debyyttinsä oli 1921 ja hänen töitään oli esillä Suomen Taiteilijain näyttelyissä 1921, 1922, 1923 ja 1925. Leino teki lähinnä henkilö- ja maisemamaalauksia.

## Maalauksia
* *Omakuva*, öljymaalaus 1921

## Lähteet

## Aiheesta muualla
* Suomalaisen kuvataiteen bibliografia : Emil Leino
Sharad Pawar

**Sharad Pawar** (s. 12. joulukuuta 1940) on intialainen poliitikko ja Nationalist Congress Partyn perustaja sekä puheenjohtaja. Hän on toiminut Maharashtran osavaltion pääministerinä kolmesti, mutta ei ole koskaan suorittanut täyttä virkakautta loppuun saakka. Vuonna 1964 hän toimi Intian kongressipuolueen nuorisosiiven puheenjohtajana.

Vuonna 1999 Pawar jätti kongressipuolueen osoittaakseen mieltänsä italialaissyntyisen Sonia Gandhin ei-intialaista syntyperää vastaan. Kongressipuolueesta eronnut Pawar perusti Nationalist Congress Partyn, mutta suostui tekemään hallitusyhteistyötä kongressipuolueen kanssa vuonna 2004 päästyään maatalousministeriksi.

## Yksityiselämä
Pawarilla on tytär, Supriya Sule, joka on toiminut poliitikkona Intian parlamentissa.

## Lähteet

## Aiheesta muualla

* Intian parlamentin profiili
Boston Uprising

**Boston Uprising** on yhdysvaltalainen elektronisen urheilun Overwatch-ammattilaisjoukkue, joka kilpailee Overwatch Leaguen (OWL) Atlantin divisioonassa. Seura perustettiin heinäkuussa 2017 ja se on kotoisin Bostonista, Massachusettsista. Se on yksi kahdestatoista OWL:n perustajajoukkueista ja pelasi ensimmäisen kautensa sarjan avajaiskaudella 2018. Seuran omistaa yhdysvaltalainen miljardööri Robert Kraft.

## Lähteet

## Aiheesta muualla
* Virallinen sivusto
Koiramies (kirjasarja)

**Koiramies** () on Dav Pilkeyn luoma lastenkirjasarja. Pilkey tunnetaan myös toisesta kirjasarjasta nimeltään Kapteeni Kalsari. 

Koiramies-sarja kertoo koirapäisestä poliisista ja tämän seikkailuista. Sarja sijoittuu nimeämättömään kaupunkiin. Sarjasta on Suomessa julkaistu yksitoista kirjaa. 

Tammen julkaisemat kirjat on suomentanut Jaana Kapari-Jatta.

Kirjasarjaan perustuu myös vuonna 2025 julkaistava Peter Hastingsin ohjaama animaatioelokuva *[[Koiramies (elokuva)|Koiramies]]*.

## Teokset
# Koiramies (2018) 
# Koiramies valloillaan (2019)
# Koiramies ja kaksi kissanpentua (2020)
# Koiramies ja Kisulii (2020)
# Koiramies Kirppujen herra (2021)
# Koiramies ja toramaan kutsu (2021)
# Koiramies kenelle pallot soivat (2022)
# Koiramies ja me sekasankarit (2022)
# Koiramies Pipot ja rangaistus (2023)
# Koiramies Mumiseva mamma (2024)
# Dog Man: Twenty Thousand Fleas Under the Sea (2023)

## Lähteet
Extra (lehti)

**Extra** oli Turussa vuonna 1968 neljän numeron verran ilmestynyt musiikkipainotteinen nuortenlehti. Sen takana olivat Raimo Möysä ja Kari Tapana, jotka olivat yhdessä perustaneet Suomeen The Rolling Stones -yhtyeen ihailijakerhon joitakin vuosia aiemmin. *Extran* ensimmäinen numero ilmestyi vuoden 1968 ja viimeiseksi jäänyt saman vuoden elokuussa. Tämän hankkeen jälkeen Möysä ryhtyi puuhaamaan Turkuun omaa rockfestivaalia, josta tuli Ruisrock.

Kahden ensimmäisen *Extra*-lehden numeron päätoimittajaksi on merkitty Martti Kivikoski, kolmannen Kaj Björkqvist ja neljännen Möysä. Muita tekijöitä olivat Tapana ja Lars Tiusanen.

Sittemmin kansainvälisen toimittajauran Reader’s Digest -yhtiössä tehnyt Möysä on myöhemmin muistellut *Extraa* ensimmäisenä journalismin oppituntinaan. Lehti syntyi pikemminkin Helsingissä ilmestyviä nuortenlehtiä vastustamaan kuin tarjoamaan jotakin omintakeista sisältöä. Innokkaita kirjoittajia oli Möysän mukaan myös vaikea löytää.

## Lähteet
United States Capitol -kompleksi

**United States Capitol -kompleksi** () on hallintorakennuksista koostuva alue Yhdysvaltain pääkaupunki Washington DC:ssä. Kompleksia ylläpitää Architect of the Capitol -virasto ja sitä vartioi United States Capitol Police.

## Osat
United States Capitol -kompleksi koostuu seuraavista kohteista:

### Muistomerkit

### Puistot

### Liittovaltion oikeustalot

### Kongressi

#### Kongressin kirjasto

### Edustajainhuoneen toimistot

### Senaatin toimistot

### Muut rakennukset

## Lähteet
Johan Willgrén

**Johan Otto Willgrén** (30. heinäkuuta 1859 Orivesi – 3. tammikuuta 1931 Viipuri) oli suomalainen kapellimestari, säveltäjä, sovittaja ja muusikko.

Willgrén opiskeli aluksi kapellimestari Georg Schnéevoigtin oppilaana Tampereella ja sen jälkeen "Suomen torvisoiton isänä" tunnetun Suomen kaartin soittokuntaa johtaneen Adolf Leanderin johdolla. Hän perusti ja johti useita harrastajasoittokuntia ja vuonna 1898 hänestä tuli Helsingin palolaitoksen soittokunnan ensimmäinen kapellimestari. Willgrén kävi Richard Faltinin musiikkikoulua ja suoritti Helsingin orkesterikoulun loppututkinnon. Helsingissä asuessaan Willgrén johti useita sivilisoittokuntia, kuten vakinaisen palokunnan, Muurarien Ammattiyhdistyksen sekä poliisilaitoksen soittokuntia.

Willgrén oli 8. Viipurin tarkka-ampujapataljoonan soittokunnan johtajana 1901–1902 ja venäläisen linnoituspataljoonan soittokunnan johtajana 1902–1904. Viipurin kaupunki palkkasi hänet sen jälkeen torvisoiton opettajaksi 1904 ja hän toimi Viipurin Musiikinystäväin torvisoittokunnan kapellimestarina. Tehtyään opintomatkan Skandinavian maihin ja Berliiniin 1908–1909 hän perusti Wiipurin Torvisoittokunnan 1909.

Willgrén toimi Viipurissa kapellimestarina, musiikinopettajana, säveltäjänä ja sovittajana. Hän johti lukuisia konsertteja, perusti Karjalaan 16 siviilisoittokuntaa ja oli useiden sotilassoittokuntien kapellimestarina. Suomen itsenäistymisen jälkeen hän oli sotilaskapellimestarina Viipurin rannikkotykistöpataljoonassa, Karjalan ratsujääkärirykmentissä sekä viimeksi raskaassa tykistörykmentissä. Hän sai musiikkiluutnantin arvon. Hänen sävellyksiään tunnetaan noin 80 ja soittokuntasovituksia lähes 2&nbsp;000. Omana soittimena hänellä oli klarinetti mutta hän soitti myös pasuunaa ja baritonitorvea.

Johan Willgrénin poika Valdemar Willgrén, myöh. Vilpolinna toimi myös sotilaskapellimestarina ja teki soittokuntasovituksia. Kansalliskirjastossa oleva Willgrénin kokoelma sisältää muun muassa soittokuntasovituksia sekä yhden sävellyksen. Aineisto on vuosilta 1902-1924 ja sen lahjoitti kirjastolle lehdistöneuvos Ritva-Liisa Elomaa huhtikuussa 2000.

Vuonna 1996 Orivedellä pidettiin Johan Willgren -torvisoittofestivaali.

## Lähteet
Voimistelu kesäolympialaisissa 2020

**[[Voimistelu]]ssa** kilpailtiin **[[kesäolympialaiset 2020|Tokion 2020 kesäolympialaisissa]]** 29. kertaa. Voimistelussa kilpailtiin 24. heinäkuuta – 8. elokuuta 2021. Voimistelussa kilpailtiin telinevoimistelussa, trampoliinissa ja rytmisessä voimistelussa, joista viimeinen oli varattu vain naisille. Eri kilpailutapahtumia oli 18. Menestyneimmät maat olivat Kiina (11 mitalia, joista neljä kultaa) ja Venäjän olympiakomitea (10 mitalia, joista kaksi kultaa).

## Aikataulu
Loppukilpailut (LK) on merkitty vaaleansinisellä taustavärillä. Karsinnat on merkitty K-kirjaimella.

## Mitaliyhteenveto

### Telinevoimistelu

#### Miehet

#### Naiset

### Trampoliini

### Rytminen voimistelu

## Mitalitaulukko

## Lähteet
Berthold Block

**Berthold Block** on Hermann Hoffmannin suunnittelema vankka groteski-kirjaintyyppi tai fontti. H. Bertholdin kirjasinvalimo julkaisi Berthold Blockin alun perin vuonna 1908, ja julkaisi siitä myöhemmin useita Hoffmannin tekemiä erilaisia leikkauksia aina vuoteen 1926 saakka. Berthold Block säilyi Saksan kirjapainoalalla vuosikymmeniä luotettavana peruskirjaintyyppinä. Bertholdin kirjasinvalimo julkaisi Blockista 1970-luvun loppupuolella uusia leikkauksia, muun muassa kursiivin, tarjotakseen kirjapainoille enemmän vaihtoehtoja. Nämä uudet versiot piirsi Erik Spiekermann vanhojen mallipiirrosten perusteella.

Berthold Blockin kirjaimilla on hieman epätarkat ääriviivat, ja ne muistuttavat mainoskylttien tekstausta. Berthold Block edustaa niin sanottua Plakatstiliä, joka on saksalainen julistetaiteen tyylisuunta. Plakatstil oli jugendin ja modernismin välivaihe, joka merkitsi siirtymää jugendin koristeellisuudesta kohti pelkistetympiä ja vahvempia muotoja.

## Lähteet
*Itkonen, Markus: Kirjaintyypit ja tyyli. RPS-yhtiöt 2015. 
### Viitteet
STS:n talo (Tampere, Keskustori)

**STS:n talo** (eli *Suomen Työväen Säästöpankin talo*) on vuonna 1965 valmistunut rakennus Tampereen Keskustorilla, osoitteessa Aleksis Kiven katu 26. Arkkitehdit Kaija ja Heikki Siren suunnittelivat sen alun perin pankkitaloksi Hämeen Työväen Säästöpankille. Rakennuksen julkisivu tehtiin graniitista. Sisällä sijaitsi aikoinaan avara pankkisali, jossa oli kattoikkunat ja Carraran marmorista tehty lattia.

1990-luvulla talo muutettiin liike- ja toimistorakennukseksi, jolloin se sai entistä arkisemman ilmeen. Julkisivuun lisättiin mainosrakennelmia ja uusia sisäänkäyntejä. Sisälle tehtiin kauppakäytävä ja entiseen pankkisaliin rakennettiin välipohja, jolloin alkuperäinen sisätila hävisi näkyvistä.

 

## Lähteet
TCM Nordic

**TCM Nordic**, vuoteen 1999 asti **TNT Classic Movies**, oli Pohjoismaissa ja Benelux-maissa vuosina 1993–2017 toiminut  kaapeli- ja satelliittikanava, jonka ohjelmisto koostui vanhoista amerikkalaiselokuvista. Se oli osa kansainvälistä **Turner Classic Movies** -kanavaketjua, joka toimii yhä monissa maissa. 

Iltaisin ja öisin klo 21 alkaen lähetetty TCM Nordic jakoi kanavapaikan aamuisin ja päivisin lähetetyn lastenkanavan Cartoon Networkin kanssa. Molempien takana oli CNN-uutiskanavan perustaja Ted Turner, joka oli hankkinut kanavien ohjelmiston perustaksi esitysoikeudet Metro-Goldwyn-Mayerin ja Warner Brothersin menneiden vuosikymmenien  tuotantoon, yhteensä 2&nbsp;500 näytelmäelokuvaan ja 8&nbsp;500 lyhytanimaatioon. Yhdysvaltojen kaapeliverkoissa kanavat olivat toimineet jo jonkin aikaa erillisinä, mutta Eurooppaan tultiin vuorokaudenaikojen perusteella jaetun kanavapaikan avulla.

Suomessa TNT ja Cartoon Network alkoivat näkyä syyskuussa 1993 Helsingissä osana HTV:n maksullista PlusSat-kanavapakettia sekä myös Turun ja Tampereen kaapeliverkoissa. Yhteiskanavan sai näkyviin myös uuteen Astra 1C -satelliittiin suunnatulla lautasantennilla. Aluksi TNT:n elokuvista oli tekstitetty suomeksi vain maanantai-illan ensimmäinen elokuva, ruotsiksi vähän useampi.

Ainakin alkuvaiheessa kanavan ohjelmisto oli paketoitu viiden elokuvan kokonaisuuksiksi, kuten tietyn genren tai tietyn pääosanesittäjän elokuvasarjoiksi.

TNT-elokuvakanava ja Cartoon Network alkoivat lokakuussa 1995 näkyä PAS-4-satelliitin välityksellä myös Afrikassa ja elokuussa 1996 Lähi-idän maissa. Britanniaan kanavayhdistelmä levisi keväällä 1997. Tuolloin TNT alkoi tarjota Pohjoismaissa joka illan kahteen ensimmäiseen elokuvaan ruotsin- ja tanskankielisen tekstityksen, mutta toiminnan loppuun asti valtaosa ohjelmistosta oli vailla suomenkielisiä tekstejä. 

Vuoden 1999 paikkeilla TNT vaihtoi lähetystekniikkansa analogisesta digitaaliseksi ja muutti nimensä muotoon TCM, Turner Classic Movies. TCM Nordic Pohjoismaissa lopetettiin toukokuun lopussa 2017, mutta Turner Classic Movies -kanavan lähetykset jatkuvat Yhdysvaltojen ja Kanadan ohella muualla Euroopassa, Lähi-idässä, Afrikassa ja Etelä-Amerikassa.

## Lähteet
Florida Mayhem

**Florida Mayhem** on yhdysvaltalainen elektronisen urheilun Overwatch-ammattilaisjoukkue, joka kilpailee Overwatch Leaguen (OWL) Atlantin divisioonassa. Seura perustettiin heinäkuussa 2017 ja se on kotoisin Miamista, Floridasta. Se on yksi kahdestatoista OWL:n perustajajoukkueista ja pelasi ensimmäisen kautensa sarjan avajaiskaudella 2018. Seuran omistaa Misfits Gaming ja sen toimitusjohtaja Ben Spoont.

## Lähteet
London Spitfire

**London Spitfire** on brittiläinen elektronisen urheilun Overwatch-ammattilaisjoukkue, joka kilpailee Overwatch Leaguen (OWL) Atlantin divisioonassa. Seura perustettiin maaliskuussa 2016 ja se on kotoisin Lontoosta, Englannista. Se on yksi kahdestatoista OWL:n perustajajoukkueista ja sarjan ainoa brittiläinen joukkue. Se pelasi ensimmäisen kautensa sarjan avajaiskaudella 2018, ja voitti sarjan historian ensimmäisen mestaruuden päihittämällä loppuottelusarjassa Philadelphia Fusionin. Seuran omistaa Cloud9 ja sen omistaja Jack Etienne.

## Lähteet
Runonlaulajapatsas (Tolvajärvi)

**Runonlaulajapatsas** oli Korpiselän Tolvajärven kylässä niin sanotun Kivisillan luona sijainnut muistopatsas, joka paljastettiin 20. heinäkuuta 1929. Patsaan pystytti Karjalan Sivistysseura Shemeikan ja Vornasten runonlaulaja- ja metsämiessukujen muistolle.

Helsinkiläisen Wilhelm Ekmanin kivenveistämön valmistaman patsaan kiillotetulla mustalla pinnalla oli kultainen kantele ja omistuskirjoitus: 

Runonlaulajan patsas kaadettiin talvisodan tai välirauhan aikana. Jatkosodan alussa heinäkuun lopulla 1941 rintamakirjeenvaihtaja Olavi Paavolainen kävi Tolvajärvellä, ja silloin jäljellä oli vain tyhjä patsaan jalusta ja itse patsas oli syösty alas järveen. Kaadettu muistomerkki hävisi sittemmin jäljettömiin.

Karjalan Sivistysseura pystytti Tolvajärven runonlaulajapatsaan kopion Tuupovaaran Hoilolaan kesällä 1986. 

## Lähteet
Apteekkari Jääskeläisen huvila

**Apteekkari Jääskeläisen huvila** on Laatokan pohjoisrannalla Kirjavalahdessa sijaitseva funkkistyylinen kaksikerroksinen kivirakennus jonka suunnitteli 1935 arkkitehti Pauli Blomstedt. 1937 valmistuneen rakennuksen seinäpinnat on koristeltu pienillä kivenlohkareilla. Huvilan rakennutti apteekkari Tauno Jääskeläinen (1888–1947). Blomstedt suunnitteli myös Jääskeläisen vuonna 1929 Helsinkiin Mannerheimintien ja Runeberginkadun kulmaan perustaman Carelia-apteekin sisustuksen ja apteekin painotuotteet. Carelia-apteekki on toiminut vuodesta 1996 alkaen Töölöntorin laidalla.

Jatkosodan loppuvaiheessa huvilassa toimi Rannikkotykistörykmentti 13:n sairastupa ja komentotoimisto. Nykyisin rakennuksessa on venäläisten taiteilijoiden kesäkoti.

## Lähteet

## Aiheesta muualla
* Apteekkari Jääskeläisen huvilan 3D-malli, Sketchfab
Runolaulajapatsas (Suojärvi)

**Runolaulajapatsas** oli Suojärvellä Leppäniemen kotiseutumuseon vieressä olleella Muistokentällä sijainnut muistopatsas joka paljastettiin 22. heinäkuuta 1934. Patsaan pystytti Karjalan Sivistysseura Suojärven runonlaulajain muistolle.

Punagraniittisen patsaan kiillotetulla etupinnalla oli omistuskirjoitus: 

Patsasta ympäröi portilla varustettu riukuaita.

## Lähteet
Virtuaaliverkko

**Virtuaaliverkko** () on ryhmä toisiinsa liittyviä tietoliikenneverkkoja, jotka näkyvät käyttäjälle yhtenä suurena verkkona.
Virtuaaliverkot ovat eriytetty verkkolaitteistosta.

## Katso myös
* VPN
* virtualisointi
* Ohjelmallisesti määritetty verkko
* Virtuaalilähiverkko

## Lähteet

## Aiheesta muualla
* A Survey on the Placement of Virtual Resources and Virtual Network Functions
Ohjelmallisesti määritetty verkko

**Ohjelmallisesti määritetty verkko** (, SDN) on menetelmä verkon mallin määrittämiseen ohjelmallisesti pilvipalveluiden tapaan: menetelmä eriyttää verkon ohjauksen ja reitityksen tähdäten parempaan joustavuuteen.

IETF on pyrkinyt standardoimaan käytettyä tekniikkaa julkaisemalla ehdotuksen : *Forwarding and Control Element Separation (ForCES) Framework*.
SDN oli alkuun vahvasti kytköksissä OpenFlow-standardiin.

## Katso myös
* Virtuaaliverkko

## Lähteet

## Aiheesta muualla
* SDN-verkot monitorointi ja ohjelmallinen ohjaus (PDF)
Runonlaulajapatsas (Ilomantsi)

**Runonlaulajapatsas** on Ilomantsin kirkonkylässä sijaitseva muistopatsas, joka paljastettiin 2. elokuuta 1931. Patsaan pystytti Karjalan Sivistysseura Ilomantsin runonlaulajain muistolle.

Mustasta graniitista valmistetun patsaan etusivu on kiillotettu, ja patsaan korkeus on lähes 2,5 metriä.

Patsas sijoitettiin vuonna 2011 Parppeinvaaralle Runonlaulajanpirtin läheisyyteen.

## Lähteet
Chambles

**Chambles** on kunta Keski-Ranskassa Loirein departementissa Auvergne-Rhône-Alpesin alueella. Se sijaitsee noin 20 kilometriä Saint-Étiennestä länteen Loirejoen varrella. Loire on padottu hieman alempana, joten jokea tällä kohtaa kutsutaan Grangentin järveksi (Lac de Grangent).

Kunnan nähtävyyksiä on 1100-luvulta peräisin oleva keskiaikainen linna *Chateau d’Essalois*. Kunnan keskustassa olevan Saint-Pierren kirkon vieressä oleva torni *Tour de Chambles* on peräisin 1000-luvulta.

## Tunnettuja kuntalaisia
* François Koënigstein alias Ravachol (1859-1892), anarkisti, joka tappoi erakon Chamblessa 18. kesäkuuta 1891. 

## Lähteet

## Aiheesta muualla
Ilotulitus (albumi)

**Ilotulitus (Ilona)** on Ilonan vuonna 1989 julkaisema pop-rock-levy, jossa oli yhtyeen omia ja cover-kappaleita. Muista yhtyeistä joitain lauluja olivat tekemässä Sami Ruusukallio ja Jaana Rinne. Levyn tunnettuja kappaleita ovat mm. Kitaraasi rakastan, Tuhma poika, Pojat ja Kello käy.

## Kappaleet

A:
#Kitaraasi rakastan 3:42
#Tuhma poika 3:23
#Näkemiin 	3:38
#Messumatka 	3:40
#En sua saanutkaan 	3:32
#Pojat
B:
#Kello käy
#Ilotulitus 	2:48
#Pieni nainen 	2:46
#Kaipaus 	2:42
#Reunalla 	3:54
#Mitä Kuuluu Perjantai? 	2:59
#Auringon haalistamaa 	2:01

## Lähteet
Saint-Paul-en-Cornillon

**Saint-Paul-en-Cornillon** on kunta Keski-Ranskassa Loirein departementissa Auvergne-Rhône-Alpesin alueella. Se sijaitsee noin 18 kilometriä Saint-Étiennestä länteen Loirejoen varrella.

Kunnan alkuperä juontaa keskiajalle, jolloin Loiren rannalle rakennettiin luostari. 1000-luvulla aloitettiin linnan rakennustyöt. *Château de Cornillon* rakennettiin uudelleen 1400-luvun lopulla, ja sen jälkeen sitä on useasti laajennettu.

## Lähteet

## Aiheesta muualla
Kyriákos Mitsotákis

**Kyriákos Mitsotákis** (, s. 4. maaliskuuta 1968 Ateena) on kreikkalainen poliitikko ja nykyinen Kreikan pääministeri, joka johtaa Uusi demokratia -puoluetta. Hän toimii pääministerinä 26. kesäkuuta 2023 alkaen. Aiemmin hän toimi pääministerinä 8. heinäkuuta 2019 – 25. toukokuuta 2023.

Mitsotákis nousi Uuden demokratian johtoon Antónis Samarásin erottua tehtävästä heinäkuussa 2015. Hän tuli valituksi Uuden demokratian järjestämässä jäsenäänestyksessä tammikuussa 2016. Valintaa pidettiin yllättävänä, sillä Samarásin eron jälkeen väliaikaisena johtajana toimineen Vangélis Meïmarákisin odotettiin nousevan puolueen johtoon. Mitsotákis lupasi johtajana viedä Uutta demokratiaa lähemmäs keskustaa.

Pääministeri Mitsotákisista tuli heinäkuussa 2019 pidettyjen parlamenttivaalien jälkeen, missä Uusi demokratia sai lähes 40 prosenttia äänistä ja täten ehdottoman enemmistön Kreikan parlamenttiin – 158 paikkaa 300:sta. Pääministerinä Mitsotákis seurasi Syriza-puolueen Aléxis Tsíprasia. Hänen vaalilupauksiinsa kuuluivat verotuksen keventäminen ja yritysten toimintaympäristön parantaminen. Vaalikampanjassaan hän oli luvannut houkutella Kreikkaan ulkomaisia investointeja.

Vuoden 2023 toukokuun parlamenttivaaleissa Uusi demokratia ei saanut ehdotonta enemmistöä parlamenttipaikoista. Virkaatekeväksi pääministeriksi tuli Ioánnis Sarmás 25. toukokuuta lähtien. Mitsotákis palasi pääministeriksi kesäkuun uusintavaalien jälkeen 26. kesäkuuta.

Mitsotákis kuuluu Kreikan politiikassa vaikutusvaltaiseen poliittiseen Mitsotákisin sukuun tai ”dynastiaan”, sillä hänen isänsä Konstantínos Mitsotákis on myös ollut Uuden demokratian pääministeri ja hänen sisarensa Ntóra Bakogiánni puolestaan toimi Ateenan kaupunginjohtajana vuonna 2004, jolloin kaupungissa järjestettiin olympialaiset.

## Lähteet

## Aiheesta muualla
Aurec-sur-Loire

**Aurec-sur-Loire** on kunta Ranskassa Haute-Loiren departementissa Auvergne-Rhône-Alpesin alueella. Se sijaitsee noin 18 kilometriä Saint-Étiennestä lounaaseen Loirejoen varrella.

Aurec-sur-Loiressa on useita keskiaikaisia rakennuksia, kuten munkkien linna *Château du moine sacristain*, joka toimii nykyään matkailutoimistona ja siellä on myös viinimuseo. Toinen keskiaikainen linna on *Château seigneurial d'Aurec*.


Tiedosto:Aurec-sur-Loire_Château_du_moine_sacristain2.JPG|Château du moine sacristain
Tiedosto:Aurec-sur-Loire_Château_seigneurial1.JPG|Château seigneurial d'Aurec


## Lähteet

## Aiheesta muualla
STS:n talo

**STS:n talo** tai **Suomen Työväen Säästöpankin talo** voi viitata seuraaviin kohteisiin:
*Paasitalo, STS:n entinen pääkonttori Helsingin Hakaniemessä
*, STS:n entinen pankkirakennus Tampereen Keskustorilla
*, nyk. *Toas Ilmari*, STS:n entinen pankkirakennus Tampereen Tammelassa
*Säästö-Ruutan talo, STS:n entinen pankkirakennus Oulussa